JohanHeinsen/ENO huggingface dataset:
Odense Adresse-Contoirs Efterretninger, 1847-12-27
Staden Pløn er i denne Tid bleven forstørret ved at den saakaldte Neustadt, Klosterdistriktet m. m. ere blevne forenede med den. "Kiel. Cor." anseer det for gavnligt, at paa samme Maade Flækken Brunswieck forenes med Staden Kiel. Jfølge samme Blad skal der arbeides paa, at faae Flækken Neumünster ophøiet til en Kjøbstad.
Odense Adresse-Contoirs Efterretninger, 1847-12-27
En Tjenestedreng fra Sandager, 17 Aar gammel, der tjente i Hjørring, har taget Livet af sig. Han havde hængt sig saa lavt at Benene slæbte mod Jorden. Aarsagen til dette Skridt vides ikke. (Hjør. Av.)
Odense Adresse-Contoirs Efterretninger, 1847-12-27
En i længere Tid afskediget Politibetjent König var for nogle Dage siden gaaet fra Aalborg paa Landet, uden at man senere hørte Noget fra ham. J flere Dage søgtes han forgiæves, indtil han omsider fandtes død i en Grøft, formodentlig omkommen i det haarde Veir forrige Uge. Den Ulykkelige havde arbeidet saa stærkt for at komme op af Mudderet i Grøften, at Halsen var brækket paa ham. (Borgerv.)
Odense Adresse-Contoirs Efterretninger, 1847-12-27
Thisted Avis beretter: En Tjenestedreng, 18 Aar gammel, har fornylig hængt sig i sin Huusbonds Lade i Mollerup. Drengen havde for Huusbonden, som var bortreist, nægtet, men senere for Huusmoderen tilstaaet, at have borttaget nogle Penge, hertil tilskyndt ved sin saa ualmindelige Lyst til at handle med Piber og Uhre. Konen lovede ham ubrødelig Taushed, roste hans Oprigtighed og tilsagde ham derhos, at hun, som Belønning herfor, vilde afhjælpe hans Trang paa Klædningsstykker og til Helligdagene forære ham en ny fuldstændig Klædning. Han forlod Konen med den hjerteligste Taksigelse og tilsyneladende beroliget, men hængte sig dog strax efter, uden i Mellemtiden at have talt med Nogen.
Odense Adresse-Contoirs Efterretninger, 1847-12-27
J Aarhuus er Tallotteri=Kollectionen ved Gjæstgiver Fullings Dødsfald ophørt ifølge kgl. Resolution af 24 April 1844, men har desuagtet bestaaet i længere Tid ved en ulovlig Kommissions=Fortsættelse, som først nu sees at være bleven forbudt af Politiet.
Odense Adresse-Contoirs Efterretninger, 1847-12-27
I Helsingør skal nu leveres 8 Pund Brød for 1 Mk. 4 s.
Odense Adresse-Contoirs Efterretninger, 1847-12-27
Odense. Paa Læseforeningen ere Juleaften ved frivilligt Sammenskud af Medlemmerne 70 fattige Børn blevne bespiste og betænkte med passende Foræringer, til hvilken Ende der var indrettet en Tombola uden Niter.
Odense Adresse-Contoirs Efterretninger, 1847-12-27
Vinteren har her i Egnen allerede krævet tvende Offere, idet den 19 de en paa Veuslinge Mark boende Huusmands to Børn, en Pige paa henved 14 Aar og en yngre Broder, ere druknede ved at glide paa Jsen; deres Liig fandtes først Dagen efter.
Odense Adresse-Contoirs Efterretninger, 1847-12-27
(Dagsposten). J Engelland har den irske Tvangsbill erholdt Dronningens Sanktion. Billen om Jødemancipationen er i Underhuset oplæst første Gang. - Paa Børsen i Paris gik den 22 ds. det Rygte, at omtrent 40 konservative Deputerede Aftenen iforveien havde begivet sig til Hr. Guizot for at tilkjendegive ham, at de ved Præsidentvalget vilde stemme paa Hr. Dufaure og at Ministeren havde svaret, at han i saa Fald vilde nedlægge Portefeuillen. Grev Mole skal have havt en lang Audients hos Kongen.
Odense Adresse-Contoirs Efterretninger, 1847-12-27
Den 23 Septbr. J Anledning af en Repræs. indhændiger Skr. til Communalbestyrelsen fra Eieren af Eiendommen No. 510 i Vindegaden, ang. Fritagelse for de paa den paalignede Communeskatter, formeente Forsamlingen, at den i Andragendet og til Styrke for samme citerede § i Frd. af 28 Jan. 1682 ikke alene var uanvendelig paa de omhandlede isolerede nye Bygninger, men ogsaa at den postulerede Skattefrihed, efter mangfoldige senene i Skattevæsenet ergangne Lovbestemmelser, hvad allerede i Rescript af 13 Januar 1741 er antydet, ikke nu er gieldende. - Over en Ansøgning om Refusion af erlagt Formalingsafgift af Korn, som er solgt til nedsatte Priser, var af Magistraten forlangt Repræsentationens Erklæring, der meddeeltes derhen, at Forsamlingen Jntet kunde have imod at Ansøgeren refunderedes den erlagte Formalingsafgift, men maatte modsætte sig, at Communen belastes med den Afgift, som er erlagt for 1 Mai d. A. - Conditionerne for Licitationen over Feieskaarnets Udførelse af Byens Gader bleve fremlagte, drøftede og sanctionerede, og overdroges til Formanden at tilstille Magistraten. - flere Regninger bleve gjennemgaaede og billigede. (13 Medlemmer vare tilstede).
Odense Adresse-Contoirs Efterretninger, 1847-12-27
Ind- og udklarerede Skibe ved Odense Toldkammer.
Odense Adresse-Contoirs Efterretninger, 1847-12-27
Jndgaaede: den 21 Decbr., J. J. Steen af Odense, fra Drammen. Jagten Enigheden med Trælast. H. N. Hansen af Odense, fra Kjøbenhavn, Jagten de fire Sødskende med Stykgods; den 27de, R. Sørensen af Odense, fra Sarpsborg, Jagten Adele Vilhelmine med Trælast. N. Sørensen af Svendborg, fra Moss, Jaaten Marie Kjerstine med Trælast. Kjøbenhavns Bors-Cours den 24 Decbr. 1817. Hamb. 2 M. - k. S. 199. Bank-Disconto 5 pCt., ditto paa Banco=Vexler 5 pCt., 4 pCt. Kgl. Oblig. (uden Rente) 101 a 101 1/2 Rbd. Sedler. 3 pCt. engelsk danske Obligationer 82 3/5 a 82 5/8. Nationalbank-Actier 174 1/4 a 174 1/2 Rbd. r. Sølv. Roeskilde Jernbane-Actietegning 63 a 64 Spec. (Forlangt indrykket.)
Odense Adresse-Contoirs Efterretninger, 1847-12-27
Den 13 ds. blev paa Munkebo Kirkegaard jordet afdøde Gaardmand Jørgen Larsen af Dræby. Jordpaakastelsen, blev udført af en Mand, der var iført en stor Chenille og et uldent Halstørklæde, men af præsteligt Ornat var Jntet at see. Talen var af den Beskaffenhed, at den vist vilde interessere Mange, dersom den blev almindelig bekjendt. Vi opfordre derfor den ærede Taler til, at udgive hiin Tale i Trykken. Hans Jørgensen, Lars Jacob Jørgensen, Avlskarl af Thaaruplund. Huusmand i Seden. Sønner af den Afdøde.
Odense Adresse-Contoirs Efterretninger, 1847-12-27
AVERTISSEMENTS. Min dyrebare, ærværdige Svigermoder, Jnger Margrethe Høyen, har fulgt sin elskede Datter og Datterdatter ind til den evige Glæde, idet hun idag, paa vor Frelsers Fødselsfest, er bortkaldt fra det jordiske til det himmelske Hjem. Hun naaede den høie Alder af 84 Aar og efterlader et velsignet Minde, thi hun levede og døde i Jesu Tro. St. Hans Præstegaard i Odense, første Juledag 1847. L. Westengaard.
Odense Adresse-Contoirs Efterretninger, 1847-12-27
Hos Undertegnede saavelsom i Rigets øvrige Boglader faaes følgende 3, navnlig til Brug i Borger= og Almueskoler bestemte Lærebøger af Skoleforstander S. Sørensen i Odense, 1. Kortfattet dansk Sproglære. Jndhold: 1. Sætning, Ord, Stavelser og Bogstaver. II. De forskjellige Ordklasser og Sætningens Bestanddele. III. Form. & Ordbøiningslæren. IV. Bemærkninger og Sætnings læren, Ordfølgen, Retskrivnings- og Stilløvelser; med Anviisning ved hver 8 til mundtlige og skrivtlige Ovelser. (Populær, anskuelig og practisk. 56 Pag. 21 s. i Mat.).
Odense Adresse-Contoirs Efterretninger, 1847-12-27
Udtog af Danmarks Historie, Fattelig og righoldig i Forhold til Prisen, som er 21 s. i Mat. 102 Pag. Geographie 98 Pag. Priis 21 s. i Mat. Stoffet forholdsviis meget rigt og behandlet gruppeviis for at gjøre Underviisningen mere anskuelig og frugtbringende, Danmark mere fuldstændigt end sædvanligt i slige Geographier. NB. Disse 3 Smaaboger, som ogsaa kunne faaes i eet Hefte og under den fælleds Titel: "Lærebog i almeennyttige Kundskaber", anbefales Skolernes ærede Foresatte og Lærere til Brug saavel for øverste Klasse i Almue skolerne som i alle Aftenskoler.
Odense Adresse-Contoirs Efterretninger, 1847-12-27
Hempelske Boghandel. At Jndleveringen af Breve til de Søndag og Onsdag herfra udgaaende Hovedbrevposter til Hamborg og Aalborg er forlænget 1/2 Time, saaledes at der til bemeldte Poster indleveres paa de nævnte Dages Formiddage fra Kl. 9 til 11 1/2, bliver herved bekjendtgjort. Odense Postcontoir, den 23 December 1847. M. Lausen.
Odense Adresse-Contoirs Efterretninger, 1847-12-27
At Birketingene for Grevskabet Muckadells og Friherskaberne Brahetrolleborg og Holsteenshuus Birker herefter skulle afholdes paa samme Sted og paa samme Dag nemlig om Onsdagen, saaledes at Birketinget for Brahetrolleborg Birk begynder Kl. 9 Formiddag og Birketingene for Muckadells og Holsteenshuus Birker resp. Kl. 10 og 11 om Formiddagen, bekjendtgjøres herved til almindelig Efterretning, saavelsom ogsaa at Tingstedet fremtidigen er i Spanget ved Brahetrolleborg. Muckadell, Brahetrolleborg og Holsteenshuus Birkers Contoir den 23 Decbr. 1847.
Odense Adresse-Contoirs Efterretninger, 1847-12-27
Generalforsamlingen i Odense Klub for Decbr. Maaned d. A. afholdes Torsdagen den 30 Decbr. Kl. 8.
Odense Adresse-Contoirs Efterretninger, 1847-12-27
En bruntigret drægtig Tæve=Hønsehund med Kjæde=Halsbaand og Laas, er ankommen til L. Steen, Dyrehaven ved Nyborg, hvor den af Eieren kan afhentes.
Odense Adresse-Contoirs Efterretninger, 1847-12-27
800 Rbd. 55 1/2 s., Umyndiges Midler, kunne imod lovbefalet Sikkerhed erholdes til Laans. Bjerge Aasum Herreders Contoir den 21 Decbr. 1817. Lüttichau. NB. Handelsbetjent.
Odense Adresse-Contoirs Efterretninger, 1847-12-27
En Handelsbetjent med de bedste Anbefalinger, som har lært, foruden den grove Handel. Colonial-, Jsen- og Viinhandel, ønsker til 1 Mai en god Condition, helst i Fyen, eller nærmest herved, for at komme i Nærheden af sine Forældre. Han har udlært i een af Jyllands største Kjøbstæder, hvor han conditionerer. Den, der maatte have Plads for en saadan Handelsbetjent, bedes behagelig snarest muligt, helst inden 8 Januar, herom at indsende til Postcontoiret i Assens en Billet mærket A.
Odense Adresse-Contoirs Efterretninger, 1847-12-27
En confirmeret Dreng kan enten strax eller til 1 April blive anbragt ved en Colonialhandel i Odense. Reflecterende bedes at aflægge billet paa Adressecontoiret mærket F. E.
Odense Adresse-Contoirs Efterretninger, 1847-12-27
En ferm Stuepige, der tillige kan sye om Husets Börn samt vadske og stryge, og en ferm Kokkepige kan faae en god og godt lönnet Condition til 1 Mai i Odense. Adressecontoiret anviser. En ferm Karl, der kan pløie og saae godt, samt en simpel Arbeidskarl, kan erholde en god Condition i Odense til 1 Mai. Lönnen er for förste 30 a 35 Rbd., for sidste 25 Rbd. halvaarlig. Adresse, contoiret anviser.
Odense Adresse-Contoirs Efterretninger, 1847-12-27
Classelotterisedler. Frilodder saavelsom nye Lodder a 2 Rbd. pr. Styk, faaes i Middelfart hos R. Møller. Catalog over afdøde Etatsraad C. C. Boecks efterladte Bogsamling, som agtes bortsolgt ved Auction i Fredericia Torsdagen den 17 Februar 1848, kan gratis. erholdes paa Adressecontoiret. Christian Jensens Tombols i Nyborg er i Gaar bleven foröget med 1000 Gevinster, hvoriblandt mange smukke og nyttige Gjenstande af Glas, Porcellain og Fajanee. Nyborg den 27 Decbr. 1847. Nye Musicalier af Lumbye.
Odense Adresse-Contoirs Efterretninger, 1847-12-27
Lumbye: Hortensia-Galopp. 24 Sk. Lumbye Mindeblomst, Galopp. Aarhuus Damer tilegnede, 24 Sk. Herz: War sur Cavatina de la Violette de Carasa op. 48, 5 Mk. 4 Sk. Czernys Schule der Gelausigkeit op. 299 livr. 12. a 4 Mk. 8 Sk. Endvidere paa mit Forlag Ublanen-Polka, 24 Sk., af Møller. Polka-Mazurke, af Møller. 24 Sk. RosaPolka af Cohen, 24 Sk.; tilligemed et stort Udvalg af de allernyeste Musikalier, hvilke alle kan höres forespilte i den nye Musikhandel Vestergade No. 1931 Odense. Juulis Cohen.
Odense Adresse-Contoirs Efterretninger, 1847-12-27
Musik- og Instrumenthandler. FineParsumerier
Odense Adresse-Contoirs Efterretninger, 1847-12-27
franske. af Violets bekjendte Fabrik i Paris ere i disse Dage direkte hjemkomne hos A. Boesen & Co., Overgade Nr. 5.
Odense Adresse-Contoirs Efterretninger, 1847-12-27
Magnetarbeider O. Bergelin, Ramsherredgaden Nr. 326 i Odense, anbefaler sig fremdeles med Slibning og Afpolering af alle Slags Staal=Jnstrumenter; Barbeerknive huulslides og aftrækkes, alle Slags Porcellain og Glas klinkes og limes. Tillige forefindes et Udvalg af ægte magnetiske Giat=Fingerringe i to forskjellige Sorter, samt ægte magnetiske Gigtstaal, hvormed følger Attest til sammes Brug, hvilke kan erholdes saavel Stykkeviis som i Partier. Holsteenske Østers faaes hos P. A. Møllmann, Odense Vestergade.
Odense Adresse-Contoirs Efterretninger, 1847-12-27
En smuk lille Hund, ikke under et halvt Aar, helst af den engelske Race, ønskes tilkjøbs. Vestergade 193, 1ste Sal. Udmærket fert Studekjød kan bekommes førstkommende Onsdag paa det store Torv hos Slagter Schultz, Godt velrenset Korn af Hvede, Rug og Byg, Mærk. samt godt Bønder-Evretssmør kjøbes bestandig til de høieste Priser i Meelboutiken paa det store Torv A. Joh. Prætorius. i Odense hos Nye Sengefjer, uldne Beenklæder. Trøier. Vanter og Strømper ere igjen at faae hos J. A. Broch i Middelfart.
Odense Adresse-Contoirs Efterretninger, 1847-12-27
Et Boelsted paa Brylle Mark er underhaanden at faae tilkjøbs. Sælgeren anvises af Kjøbmand P. Rasmussen i Odense.
Odense Adresse-Contoirs Efterretninger, 1847-12-27
En Arvefæstegaard under Søllestedgaard, i Lollands Sønder Herred, med et Tilliggende af 56 Tdr. Land gode Jorder og med gode Bygninger, kan erholdes tilkjøbs og modtages strax eller til 1 Marts 1848. Eiendommen kan erholdes samlet eller, om det ønskes, i større eller mindre Parceller, med eller uden Besætning, og kan det fornødne Sæde= og Fødekorn medfølge. Udgifterne af Tienderne, som betales med Penge, ere meget billige, og Arvefæste-Udgiften er kun 13 Rbd. om Aaret. Adressecontoiret anviser til hvem man i denne Anledning har at henvende sig. Sidst i Januar eller først i Februar vil ved Langensøe blive bortsolgt omtrent 7000 Stkr. meget store Humlestænger og 10000 mindre ditto, samt endeel gode Lægter for Straatage. Auctionen vil nærmere blive bekjendtgjort. Holsteenshuus den 22 Decbr. 1847. F. Berg.
Odense Adresse-Contoirs Efterretninger, 1847-12-27
Skov-Auction under Dallund. Tirsdagen den 4 Januar 1848, om Formiddagen Kl. 10, bliver i Wimpelhoved Skov i Vigerslev Sogn, under Stamhuset Dallund, afholdt Auction over endeel paa Roden staaende Bøge, tildeels store og smukke Træer. Mødestedet er hos Gaardmand Knud Poulsen i Traun. Lunde og Skam Herreders Contoir den 15 Decbr. 1817. Hillerup.
Odense Adresse-Contoirs Efterretninger, 1847-12-27
Auction over Naaletræer. Onsdagen den 5 Januar førstk. holdes Auction i Baroniet Brahetrolleborgs Naaletræskove over en betydelig Deel Gran og Fyrtræer paa Roden, tjenlige til Bjelker, Spær og Skillerumstømmer, samt saugede og runde Lægter. Lysthavende ville møde om Formiddagen Kl. 9 1/2 i Nybygtgaarde. Brahetrolleborg Birks Contoir den 23 Decbr. 1847.
Odense Adresse-Contoirs Efterretninger, 1847-12-27
Auctions-Directeuren.
Odense Adresse-Contoirs Efterretninger, 1847-12-27
Skov-Auction. Fredagen den 7 Januar 1818, Formiddag Kl. 10, afholdes offentlig Auction i Sønderskoven under Hellerup Gods over Ege og Bøge paa Roden, tjenlige til Gavn og Brænde. Mødestedet er ved Skovfogden, Bjerge Aasum Herreders Contoir den 22 Decbr. 1847. Lüttichau.
Odense Adresse-Contoirs Efterretninger, 1847-12-27
Auction over en betydelig Kjøbmandsgaard, i Bøgense.
Odense Adresse-Contoirs Efterretninger, 1847-12-27
Jfølge Begjæring af Kjøbmand Arnesen, der formedelst forandret Bestemmelse agter ved en eneste Auction under antageligt Bud at bortsælge den ham iboende Gaard under Grundtaxt Nr. 1011 heri Byen, vil Fredagen den 14 Jan. næstkommende om Formiddagen Kl. 11 paa Stedet vorde afholdt Auction over denne for den større Kjøbmandshandel fortrinlig indrettede og vel beliggende Eiendom, der afgiver een i alle Henseender sjelden Leilighed, saavel af Bopæl, Brænderi, Kornlofter, Gaardsplads, Hauge og Jordlod. Denne betydelige Eiendom agtes bortsolgt enten samlet eller i Mangel af antageligt Bud, adskildt, nemlig: a) Den directe ved Eiendommen beliggende Jordlod, 3 a 4 Tdr. Land. b) Den ligeledes ved Gaarden beliggende Byggeplads, 20 Alen til Gaden. Samtlige Eiendommens Bygninger med Gaardsplads, Brænderi, Pakhuse, Kornlofter samt Have, eller: 12 Fag af Forhuset med tilstødende Sidebygninger, hvori befindes et tildeels nyt indrettet Brænderi med 2 Mæskekar og Kobbermæskevarmer, Pakhuse, Kornlofter og Have, og andre 12 Fag af Forhuset med Portindkjørsel, Boutik, Side= og Baghuus, ligeledes med Kornlofter, Pakhuse, og Have. Det bemærkes, at Stuehuset til denne Eiendom er massiv Grundmuur 2 Etager høit, 16 Alen dyb, samt Kjælder under og at samtlige Bygninger ere taxerede i Kjøbstædernes almindelige Brandkasse for 10,360 Rbd. Hele Eiendommen opraabes først samlet, og dersom antageligt Bud skeer derpaa, bliver dette strax approberet. Conditionerne, der vil blive bekjendtgjorte paa Auctionsstedet, ere forinden henlagte til Liebhaveres Eftersyn hos Procurator Jespersen hersteds. Bogense Byfogedcontoir den 21 Decbr. 1817. Baadsgaard.
Odense Adresse-Contoirs Efterretninger, 1847-12-27
Fyens Stiftsavis, redigeres af N. Seedorff, udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1847-12-28
No 294. 76 Aargang. Stifts Fyens privilegerede. Kongelig ene samt Avertissementstidende. Adresse- og politiske Avis. overalt i de danske Stater. Forsendes med Brevposten. af M. C. Hempel.
Odense Adresse-Contoirs Efterretninger, 1847-12-28
Trykkes og udgives 28 December 1847. Tirsdagen,
Odense Adresse-Contoirs Efterretninger, 1847-12-28
Jndhold. Udlandet. Schweitz (Landdagen og Forbundstraktaten. Jesuiterne). Storbrittannien. Frankerig.
Odense Adresse-Contoirs Efterretninger, 1847-12-28
Fædrelandet. Blandinger. Odense. Jtalien. Tydskland. Rusland (Foregivne Yttringer af Keiseren). udlandet.
Odense Adresse-Contoirs Efterretninger, 1847-12-28
Schweitz. En Artikel i Augsb. Allg. Zeit." gjø opmærksom paa, at de mæglende Magter, da de den 20 Marts 1815 paa Schweitz's Anmodning erklærede Landets Neutralitet, tillige have erkjendt, at den schweitzerske Forbundstraktat er igjennem Landdagen selvstændig bleven udkastet og antagen af Kantonernes store Majoritet. Da nu Jntet paa Jorden er evigt, men Alt er underkastet Forandringer, synes heraf at følge, at Landdagens Majoritet ligeledes maa være det rette Forum til at bestemme Forbedringer i Traktaten. Med Hensyn til, at der er reist Tvivl mod Land dagens Kompetents til at udvise Jesuiterne, citeres Forbundstraktatens Art. 8, hvori det hedder: "Landdagen træffer alle Forholdsregler, der ere nødvendige for Eedsforbundets ydre og indre Sikkerhede; men at den jesuitiske Lære var ufordragelig med Landets indre Rolighed, var allerede klart af Bullen Coena dominiesom Jesuiterne , i Kraft af den hellige Lydighed vare forpligtede til i alle Maader saavel selv at følge som, at indskjærpe deres Skriftebørn; thi allerede Bullens Art. 1 lød saaledes: "J den almægtige Guds Navn, erkommunicere og forbaande vi alle Hussiter, Wiclefiter, Lutheranere, Zwinglianere, Calvinister, Hugenotter &c. og Alle, der troe dem og optage dem, deres Velyndere, overhovedet alle deres Forsvarere og dem, der uden vor Tilladelse læse, beholde, trykke eller paa nogen Maade forsvare deres kjetterske eller blot om Religionen handlende Bøger", i Art. 18 exkommuniceredes og forbandedes endvidere alle de, der ansatte den katholske Geistlighed og dens Gods til Skat, selv de, der antage en saadan Skat, om den end ydedes frivilligen og ikke blot de, der gjorde det middelbart og umiddelbart, men ogsaa de, der ikke toge i Betænkning at hielpe eller raade dertil, være det sig Keisere eller Konger, Hertuger, Grever, Baroner &c. Hvo som har besvoret Forbundstraktatens Art. 12: "Kapitlernes og Klosternes Formue er ligesom andet Privatgods underkastet Beskatning, kan umuligt antage hiin Lærre eller taale dens Udbredelse. "Ob. P.A. Zeit." vil vide fra Bern, at Neuschatel, naar det har betalt de som Mulkt paalagte Penge, alligevel vil tilholdes at stille idetmindste en Deel af sit Mandskabskontingent til andre Batailloners Afløsning. Ogsaa i Sitten (Wallis) har Man fundet endeel interessante Papirer; i et af dem omtales en Foræring paa 3000 Geværer af de lombardiske Tøihuse, som Keiseren af Østerrig skulde have bevilget Smaakantonerne, navnlig Schwitz.
Odense Adresse-Contoirs Efterretninger, 1847-12-28
Storbrittannien. Oberst Sibthorp tog af den i Underhuset indbragte bill og Jødemancipationen Anledning til at yttre, at det slet ikke vilde forundre ham, om med det Første ogsaa Muhamedanere, ja Satan selv, vilde paa Grund af Ligheden i statsborgerlige Rettigheder finde Plads i Huset; han ønskede blot at vide, hvad der skulde gjøres med de Jøder, der formedelst Sabbathen vilde unddrage sig deres Pligter som Kommitteemedlemmer og desl. Lord John Russell beroligede ham i dette Punkt med, at de efter Loven vilde blive arresterede, men løslades, naar de havde betalt den befalede Pengemulkt.
Odense Adresse-Contoirs Efterretninger, 1847-12-28
Frankerig. Fra Toulon, hvor Middelhavseskadren holdes rustet, sendes Tropper til Algier. AbdeelKaders Stridsmagt angives kun til 3000 Mand, medens han skal være omringet af 30,000 Marokkanere og General Lamoriciere staaer ved Grændsen med 6000 Mand for at afskjære ham Flugten paa det franske Gebeet.
Odense Adresse-Contoirs Efterretninger, 1847-12-28
Jtalien. Den 10 Decbr. ifjor var det 100 Aar siden, at Østerrigerne, der under den østerrigske Sukcessionskrig havde bemægtiget sig Genua, atter af selve Befolkningen bleve drevne ud af Staden. Jfjor maatte Hundredeaarsdagen af denne Begivenhed ikke høitideligholdes, iaar er den bleven feiret med almindelig Deeltagelse af Høie og Lave, Mænd og Qvinder Tydskland. J Aarene 1842-46 har i Gjennemsnit Toldforeningens Jndførsel aarlig været c. 76,800,000 (for Raaprodukter 53 og for Jndustriprodukter 23 3/4 Mill.) og Udførselen c. 78 Mill. Thaler (for Raaprodukter 33 1/2 og for Jndustriprodukter 44 2/3 Mill.).
Odense Adresse-Contoirs Efterretninger, 1847-12-28
Rusland. Et keiserligt Ukas berettiger de livegne Bønder i alle Monarkiets Dele til i Forening at kjøbe det Gods, hvortil de høre, naar det sælges paa Grund af Gield og saaledes at blive frie. J "Deut. Zeit. skrives, at Keiseren under Maneuvrene ved Winnica, har henvendt følgende Ord til sine Generaler: "Hvad vi drive her, er Theori, men inden to Aar vil jeg føre denne Armee til andre Egne paa Ærens Mark, ja til en enkelt General skal han have tilføiet: "De, General, skal føre Avantgarden; jeg er ikke længere tilfreds med mine Naboer, jeg maa søge andre Bundsforvandte" Misfornøielsen antages at hentyde til Preussen, medens Frankerig skulde være den nye Bundsforvandt, Jfølge Duss. Zeit." er den Mening, der støtter sig paa en nedarvet Tro, meget almindelig i St. Petersborg, at Keiseren vil overgive Scepter og Krone til sin ældste Søn.
Odense Adresse-Contoirs Efterretninger, 1847-12-28
Fædrelandet. Blandinger. Selskabet Philiatrien, har udsat en Priis af 200 Rbd., der efter Omstændighederne kan forhøies, for en Afhandling: "om Lægeforholdene i den danske Armee, saaledes som disse have ordnet sig ved og efter Reformen i 1842, og paa den danske Flaade, - med Drøftelse af de Mangler der kunne findes ved samme, - og Forslag til disses Afhielpning." Manuskriptet forbliver Forfatterens Eiendom. Afhandlingerne indsendes inden den 1 Octb. 1848 til Selskabets Sekretair, Lic. med. Lehmann i Kjøbenhavn, Et stettinsk Blad mener, at Kiel, istedetfor at modarbeide den lybek altonaer Jernbane, skulde sige: "Lad Lybek faae Jernbanen, men gjør mig, for at jeg ikke skal komme tilkort, til en Frihavn."J en Korrespondentsartikel fra det Holsteenske hedder det i Børsenhaller: "Naar Regjeringen udfører, hvad der efter Alt hvad Man kan dømme er dens Hensigt, vil der snart indtræde en administrativ Adskillelse mellem den dansktalende og den tydsktalende Deel af Slesvig, (?). J samme Skrivelse berettes, at Kammerherre v. Scheel er reist til Kjøbenhavn, hvorved det erklæres for tvivlsomt, om de Raadslagninger, i hvilke han efter Forlydende skulde deeltage, ogsaa vilde omfatte andre Gjenstande end saadanne, der stode i Forbindelse med Stændernes Sammenkaldelse og den formelle Fremgangsmaade, der skulde iagttages i Forsamlingerne. Mangelen paa mindre Speciesmønt i Hertugdømmerne forklares tildeels deraf, at den i Mængde tilbageholdes i Nationalbankens Kasser for at kompletere dens Sølvbeholdning.